Boycott, Disinvestimento, e Sanctiones

Le movimento Boycott, Disinvestimento, e Sanctiones (BDS) es un campania international non-violente pro roborar pression economic e politic contra Israel e conformar lo al scopos sequente: le fin del colonisation e occupation israeli del terra palestinian e Altitudes de Golan, equalitate plen pro le citatanos arabe de Israel, e le observation del derecto de retorno del refugiatos palestinian.

Le movimento es organisate e coordinate per le Committee National Palestinian de BDS. Illo comenciava le 9me de julio 2005 per plus que 170 organisationes non-governamental palestinian, qui supportava le causa palestinian de boycottar Israel, disinvestir de illo, e imponer sanctiones international contra illo, usque illo comencia a complir con su obligationes sub le derecto international.

Le campiones de BDS lo compara con le movimento contra le apartheid del seculo 20, e illes vide su actiones como similar a le boycottes contra Africa del Sud de iste era. Il ha habite protestos e conferentias in favor del movimento per tote le mundo. Le campiones de BDS include scholares, syndicatos, partitas politic, citatanos de Israel, rabbines, e organisationes judee como Jewish Voice for Peace. Totevia, le opponentes de BDS argumenta, que illo remove le incentivos del chefes palestinian a negotiar le pace con Israel e es un forma de antisemitismo.

Multe governamentos ha prohibite le movimento o date disincentivos al participation in illo, que ha levate questiones super le democratia, le libertate del parola, e le derecto de citatanos a applicar pression politic non-violente al scopos in que illes crede, inter altere questiones.

Categoria:Israel
Categoria:Non-violentia